CELEX: 32022R1210
Language: ro
Date: 2022-07-13 00:00:00
Title: Regulamentul de punere în aplicare (UE) 2022/1210 al Comisiei din 13 iulie 2022 de stabilire a standardelor tehnice de punere în aplicare pentru aplicarea Regulamentului (UE) nr. 596/2014 al Parlamentului European și al Consiliului în ceea ce privește formatul listelor persoanelor care au acces la informații privilegiate și al actualizărilor acestora (Text cu relevanță pentru SEE)

14.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 187/23
               
            
         REGULAMENTUL DE PUNERE ÎN APLICARE (UE) 2022/1210 AL COMISIEI
         din 13 iulie 2022
         de stabilire a standardelor tehnice de punere în aplicare pentru aplicarea Regulamentului (UE) nr. 596/2014 al Parlamentului European și al Consiliului în ceea ce privește formatul listelor persoanelor care au acces la informații privilegiate și al actualizărilor acestora
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 18 alineatul (6) al șaselea paragraf și articolul 18 alineatul (9) al treilea paragraf, astfel cum a fost modificat prin Regulamentul (UE) 2019/2115 în ceea ce privește promovarea utilizării piețelor de creștere pentru IMM-uri,
         întrucât:
         
                     (1)
                  
                  
                     În temeiul articolului 18 din Regulamentul (UE) nr. 596/2014, emitenții, participanții la piața certificatelor de emisii, platformele de licitație, adjudecătorii și entitatea de supraveghere a licitațiilor sau orice alte persoane care acționează în numele sau în contul acestora trebuie să întocmească și să actualizeze într-un format anume listele persoanelor care au acces la informații privilegiate.
                  
               
                     (2)
                  
                  
                     Stabilirea formatului exact, inclusiv utilizarea de modele standard, ar trebui să faciliteze aplicarea uniformă a cerinței de întocmire și de actualizare a listelor persoanelor care au acces la informații privilegiate prevăzute în Regulamentul (UE) nr. 596/2014. Ar trebui, de asemenea, să asigure faptul că autorităților competente li se transmit informațiile necesare pentru a-și îndeplini sarcina de a proteja integritatea piețelor financiare și de a investiga eventualele abuzuri de piață.
                  
               
                     (3)
                  
                  
                     Întrucât în cadrul unei entități pot coexista o varietate de informații privilegiate, listele persoanelor care au acces la informații privilegiate ar trebui să identifice cu precizie informațiile privilegiate specifice la care au avut acces persoanele care lucrează pentru entitatea respectivă. Prin urmare, listele persoanelor care au acces la informații privilegiate ar trebui să precizeze care sunt informațiile privilegiate specifice (care pot include informații referitoare la o tranzacție, la un proiect, la un eveniment – inclusiv de natură corporativă sau financiară – și la publicarea situațiilor financiare sau a unor avertismente privind profiturile). În acest scop, listele persoanelor care au acces la informații privilegiate ar trebui împărțite în secțiuni, fiecărei informații privilegiate specifice fiindu-i dedicată o secțiune separată. În fiecare secțiune ar trebui enumerate toate persoanele care au acces la aceeași informație privilegiată specifică.
                  
               
                     (4)
                  
                  
                     Pentru a se evita înregistrări multiple în ceea ce privește datele cu caracter personal ale acelorași persoane în diferite secțiuni ale listei persoanelor care au acces la informații privilegiate, ar trebui să fie posibilă includerea acestor date personale într-o secțiune distinctă din lista respectivă, care să nu corespundă niciunei informații privilegiate specifice, denumită „secțiunea privind persoanele care au acces permanent la informații privilegiate”. Secțiunea privind persoanele care au acces permanent la informații privilegiate ar trebui să includă numai acele persoane care, datorită naturii funcției sau postului lor, au acces permanent la toate informațiile privilegiate din cadrul entității.
                  
               
                     (5)
                  
                  
                     Regulamentul (UE) nr. 596/2014 a fost modificat prin Regulamentul (UE) 2019/2115 al Parlamentului European și al Consiliului (2), care introduce cerințe mai puțin stricte pentru emitenții ale căror instrumente financiare sunt admise la tranzacționare pe o piață de creștere pentru IMM-uri (emitenți de pe piețele de creștere pentru IMM-uri), prin limitarea persoanelor incluse pe listă la cele care, datorită naturii funcției sau poziției lor în cadrul emitentului, au acces regulat la informații privilegiate.
                  
               
                     (6)
                  
                  
                     Prin derogare de la această dispoziție, statele membre le pot impune emitenților de pe piețele de creștere pentru IMM-uri să includă în listele lor cu persoanele care au acces la informații privilegiate toate persoanele menționate la articolul 18 alineatul (1) litera (a) din Regulamentul (UE) nr. 596/2014. Cu toate acestea, având în vedere resursele umane și financiare în general mai mici ale IMM-urilor, s-a considerat că este proporțional ca acestea să utilizeze un format care reprezintă o sarcină administrativă mai ușoară în comparație cu formatul listelor persoanelor care au acces la informații privilegiate stabilit în temeiul articolului 18 alineatul (1) litera (a) din Regulamentul (UE) nr. 596/2014 și să limiteze conținutul listelor la ceea ce este strict necesar pentru identificarea persoanelor relevante. Neimpunerea obligației pentru emitenți de a păstra în listele lor datele de contact ale persoanelor care au acces la informații privilegiate ar trebui să le acorde emitenților o scutire de la colectarea și actualizarea datelor de la persoanele care au acces la informații privilegiate, fără a priva autoritățile naționale competente de un instrument menit să permită identificarea persoanelor care gestionează informațiile privilegiate și contactarea acestora utilizând coordonatele lor de contact profesionale. Emitenții respectivi ar trebui, de asemenea, să aibă posibilitatea de a indica datele persoanelor care, având în vedere natura funcției sau a poziției lor, au acces permanent la toate informațiile privilegiate într-o secțiune a listei persoanelor care au acces permanent la informații privilegiate, în loc să adauge datele cu caracter personal referitoare la astfel de persoane care au acces permanent la informații privilegiate pe fiecare listă aferentă diferitelor acorduri sau evenimente specifice. Conținutul unor astfel de secțiuni privind lista persoanelor care au acces permanent la informații privilegiate ar trebui, de asemenea, să se limiteze la ceea ce este strict necesar pentru identificarea persoanelor relevante.
                  
               
                     (7)
                  
                  
                     Lista persoanelor care au acces la informații privilegiate ar trebui să conțină datele cu caracter personal necesare pentru identificarea persoanelor care au acces la informații privilegiate. Orice prelucrare a datelor cu caracter personal în scopul stabilirii și al păstrării listelor persoanelor care au acces la informații privilegiate menționate la articolul 18 din Regulamentul (UE) nr. 596/2014 ar trebui să respecte Regulamentul (UE) 2016/679 al Parlamentului European și al Consiliului (3).
                  
               
                     (8)
                  
                  
                     Listele persoanelor care au acces la informații privilegiate ar trebui să conțină, de asemenea, date care pot fi de folos autorităților competente în cadrul desfășurării investigațiilor lor și care le pot ajuta să analizeze rapid comportamentul în materie de tranzacționare al persoanelor care au acces la informații privilegiate, pentru a stabili legături între persoanele care au acces la informații privilegiate și persoanele implicate în activități de tranzacționare suspecte și pentru a identifica contactele dintre acestea în momentele critice. În acest sens, indicarea numerelor de telefon este esențială, întrucât acestea îi permit autorității competente să acționeze rapid și să solicite înregistrări ale traficului de date, dacă este necesar. În plus, astfel de date ar trebui furnizate încă de la început, pentru a nu se compromite integritatea investigației prin faptul că autoritatea competentă ar fi nevoită să solicite în cursul investigației informații suplimentare emitentului, participantului la piața certificatelor de emisii, platformei de licitație, adjudecătorului, entității de supraveghere a licitațiilor sau persoanei care are acces la informații privilegiate.
                  
               
                     (9)
                  
                  
                     Pentru a se asigura că listele persoanelor care au acces la informații privilegiate pot fi puse la dispoziția autorității competente cât mai curând posibil, la cerere, și că acestea pot fi actualizate în orice moment și fără întârziere, listele respective ar trebui păstrate în format electronic. Formatul electronic ar trebui să asigure confidențialitatea informațiilor incluse în lista persoanelor care au acces la informații privilegiate. Pentru a se evita o sarcină administrativă disproporționată asupra emitenților de pe piețele de creștere pentru IMM-uri, aceștia pot păstra lista persoanelor care au acces la informații privilegiate în format electronic, însă această cerință nu ar trebui să li se aplice emitenților respectivi, cu condiția să se asigure caracterul complet, confidențialitatea și integritatea informațiilor.
                  
               
                     (10)
                  
                  
                     Pentru a reduce sarcina administrativă legată de depunerea listelor persoanelor care au acces la informații privilegiate, mijloacele electronice specifice de transmitere ar trebui să fie stabilite chiar de către autoritățile competente, cu condiția ca respectivele mijloace electronice să permită păstrarea confidențialității listelor.
                  
               
                     (11)
                  
                  
                     Din motive de claritate, transparență și securitate juridică, formatele tuturor listelor persoanelor care au acces la informații privilegiate menționate în Regulamentul (UE) nr. 596/2014 ar trebui să fie consolidate într-un singur act juridic. Prin urmare, prezentul regulament ar trebui să conțină atât formatul listelor persoanelor care au acces la informații privilegiate menționate la articolul 18 alineatul (1) litera (a) din Regulamentul (UE) nr. 596/2014, cât și formatul listelor persoanelor care au acces la informații privilegiate menționate la articolul 18 alineatul (6) din regulamentul respectiv. Prin urmare, Regulamentul de punere în aplicare (UE) 2016/347 al Comisiei (4) ar trebui să fie abrogat.
                  
               
                     (12)
                  
                  
                     Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului (5) și a emis un aviz la 7 iunie 2021.
                  
               
                     (13)
                  
                  
                     Prezentul regulament se întemeiază pe proiectele de standarde tehnice de punere în aplicare prezentate Comisiei de către Autoritatea Europeană pentru Valori Mobiliare și Piețe.
                  
               
                     (14)
                  
                  
                     Autoritatea Europeană pentru Valori Mobiliare și Piețe a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (6),
                  
               ADOPTĂ PREZENTUL REGULAMENT:
         
            Articolul 1
            Listele persoanelor care au acces la informații privilegiate prevăzute la articolul 18 alineatul (1) din Regulamentul (UE) nr. 596/2014
            
               (1)   Listele persoanelor care au acces la informații privilegiate prevăzute la articolul 18 alineatul (1) din Regulamentul (UE) nr. 596/2014 cuprind o secțiune specifică fiecărei informații privilegiate și se întocmesc utilizându-se formatul prevăzut în modelul 1 din anexa I la prezentul regulament.
            
            
               (2)   Datele cu caracter personal ale persoanelor care, datorită naturii funcției sau a postului lor, au acces permanent la toate informațiile privilegiate pot fi indicate separat într-o secțiune privind accesul permanent din cadrul listei persoanelor care au acces la informații privilegiate. Secțiunea respectivă se întocmește utilizându-se formatul prevăzut în modelul 2 din anexa I la prezentul regulament. Atunci când se întocmește secțiunea privind lista persoanelor care au acces permanent la informații privilegiate, datele cu caracter personal ale persoanelor respective nu sunt incluse în secțiunile specifice ale listei persoanelor care au acces la informații privilegiate menționate la alineatul (1).
            
            
               (3)   Listele persoanelor care au acces la informații privilegiate sunt păstrate în format electronic, garantându-se astfel, în permanență, că:
               
                           (a)
                        
                        
                           accesul la listele respective este limitat la anumite persoane clar identificate care au nevoie de acest acces ca urmare a naturii funcției sau postului lor;
                        
                     
                           (b)
                        
                        
                           informațiile incluse sunt exacte;
                        
                     
                           (c)
                        
                        
                           versiunile anterioare ale listei persoanelor care au acces la informații privilegiate sunt accesibile.
                        
                     
            
               (4)   Autoritatea competentă precizează pe site-ul său web mijloacele electronice prin care listele persoanelor care au acces la informații privilegiate urmează să fie transmise autorității competente. Mijloacele electronice respective asigură păstrarea caracterului complet, a integrității și a confidențialității informațiilor în cursul transmiterii acestora.
            
         
         
            Articolul 2
            Listele persoanelor care au acces la informații privilegiate menționate la articolul 18 alineatul (6) din Regulamentul (UE) nr. 596/2014
            
               (1)   Lista persoanelor care au acces la informații privilegiate menționată la articolul 18 alineatul (6) primul paragraf din Regulamentul (UE) nr. 596/2014 poate include numai datele cu caracter personal ale persoanelor care au acces regulat la informații privilegiate. Lista respectivă se întocmește utilizându-se formatul prevăzut în anexa II.
            
            
               (2)   Listele persoanelor care au acces la informații privilegiate solicitate de statele membre în temeiul articolului 18 alineatul (6) al doilea paragraf din Regulamentul (UE) nr. 596/2014 cuprind o secțiune specifică fiecărei informații privilegiate și se întocmesc utilizându-se formatul prevăzut în modelul 1 din anexa III la prezentul regulament.
               Datele persoanelor care, datorită naturii funcției sau a postului lor, au acces permanent la toate informațiile privilegiate pot fi indicate separat într-o secțiune privind accesul permanent din cadrul listei persoanelor care au acces la informații privilegiate. Secțiunea respectivă consacrată persoanelor care au acces permanent la informații privilegiate se întocmește utilizându-se formatul prevăzut în modelul 2 din anexa III la prezentul regulament. Atunci când se întocmește secțiunea privind lista persoanelor care au acces permanent la informații privilegiate, datele cu caracter personal ale persoanelor respective nu sunt incluse în fiecare dintre secțiunile listei corespunzătoare fiecărei informații privilegiate menționate în primul paragraf din prezentul alineat.
            
            
               (3)   Listele persoanelor care au acces la informații privilegiate menționate la alineatele (1) și (2) sunt păstrate sub orice formă care garantează că exhaustivitatea, integritatea și confidențialitatea informațiilor incluse în listele respective sunt menținute în permanență pe parcursul transmiterii respectivelor informații către autoritatea competentă.
            
         
         
            Articolul 3
            Abrogarea
            Regulamentul de punere în aplicare (UE) 2016/347 se abrogă. Trimiterile la regulamentul abrogat se interpretează ca trimiteri la prezentul regulament.
         
         
            Articolul 4
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 173, 12.6.2014, p. 1.
         
            (2)  Regulamentul (UE) 2019/2115 al Parlamentului European și al Consiliului din 27 noiembrie 2019 de modificare a Directivei 2014/65/UE și a Regulamentelor (UE) nr. 596/2014 și (UE) 2017/1129 în ceea ce privește promovarea utilizării piețelor de creștere pentru IMM-uri (JO L 320, 11.12.2019, p. 1).
         
            (3)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).
         
            (4)  Regulamentul de punere în aplicare (UE) 2016/347 al Comisiei din 10 martie 2016 de stabilire a standardelor tehnice de punere în aplicare cu privire la formatul exact al listelor persoanelor care au acces la informații privilegiate și pentru actualizarea listelor persoanelor care au acces la informații privilegiate în conformitate cu Regulamentul (UE) nr. 596/2014 al Parlamentului European și al Consiliului (JO L 65, 11.3.2016, p. 49).
         
            (5)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
         
            (6)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
      
      
         
            ANEXA I
            MODELUL 1
            
               Formatul cerut pentru listele persoanelor care au acces la informații privilegiate menționate la articolul 1 alineatul (1)
            
            
               Descrierea sursei informațiilor privilegiate specifice [:
            
            
               Data și ora creării prezentei secțiuni (și anume, momentul în care au fost identificate informațiile privilegiate specifice): [
               aaaa-ll-zz; hh:mm UTC (ora universală coordonată)]
            
               Data și ora (la care s-a efectuat ultima actualizare): [
               aaaa-ll-zz, hh:mm UTC (ora universală coordonată)]
            
            
               Data transmiterii către autoritatea competentă: [
               aaaa-ll-zz;]
            
                        
                           Prenumele persoanei care are acces la informații privilegiate
                     
                     
                        
                           Numele de familie al(e) persoanei care are acces la informații privilegiate
                     
                     
                        
                           Numele de familie la naștere al(e) persoanei care are acces la informații privilegiate (dacă este diferit)
                     
                     
                        
                           Numărul (numerele) de telefon profesional(e)
                        
                        (linia telefonică directă și numărul de telefon mobil)
                     
                     
                        
                           Numele și adresa societății
                        
                     
                     
                        
                           Funcția și motivul accesului la informații privilegiate
                        
                     
                     
                        
                           Obținut
                        
                        (data și ora la care persoana care are acces la informații privilegiate a obținut acces la respectivele informații)
                     
                     
                        
                           Sistat
                        
                        (data și ora de la care persoana care are acces la informații privilegiate nu a mai avut acces la respectivele informații)
                     
                     
                        
                           Numărul național de identificare (dacă există un astfel de număr)
                     
                     
                        
                           Data nașterii
                        
                     
                     
                        
                           Numerele de telefon personale (numerele de telefon de la domiciliu și numerele de telefon mobil personale)
                     
                     
                        
                           Adresa personală completă: numele străzii; numărul străzii; orașul; codul poștal; țara)
                     
                  
                        [Text]
                     
                     
                        [Text]
                     
                     
                        [Text]
                     
                     
                        [Numere (fără spațiu)]
                     
                     
                        [Adresa emitentului/participantului la piața certificatelor de emisii/platformei de licitație/adjudecătorului/autorității de monitorizare a licitațiilor sau a persoanei care acționează în numele sau în contul acestora]
                     
                     
                        [Text care descrie rolul, funcția și motivul înscrierii pe această listă]
                     
                     
                        [aaaa-ll-zz, hh:mm UTC]
                     
                     
                        [aaaa-ll-zz, hh:mm UTC]
                     
                     
                        [Număr și/sau text]
                     
                     
                        [aaaa-ll-zz]
                     
                     
                        [Numere (fără spațiu)]
                     
                     
                        [Text]
                     
                  MODELUL 2
            
               Formatul cerut pentru secțiunea consacrată accesului permanent din cadrul listelor persoanelor care au acces la informații privilegiate menționate la articolul 1 alineatul (2)
            
            
               Data și ora creării prezentei secțiuni: [
               aaaa-ll-zz, hh:mm UTC (ora universală coordonată)]
            
               Data și ora (la care s-a efectuat ultima actualizare): [
               aaaa-ll-zz, hh:mm UTC (ora universală coordonată)]
            
            
               Data transmiterii către autoritatea competentă: [
               aaaa-ll-zz;]
            
                        
                           Prenumele persoanei care are acces la informații privilegiate
                     
                     
                        
                           Numele de familie al(e) persoanei care are acces la informații privilegiate
                     
                     
                        
                           Numele de familie la naștere al(e) persoanei care are acces la informații privilegiate (dacă este diferit)
                     
                     
                        
                           Numărul (numerele) de telefon profesional(e) (linia telefonică directă și numărul de telefon mobil)
                     
                     
                        
                           Numele și adresa societății
                        
                     
                     
                        
                           Funcția și motivul accesului la informații privilegiate
                        
                     
                     
                        
                           Inclus
                        
                        (data și ora la care persoana care are acces la informații privilegiate a fost inclusă în secțiunea privind persoanele care au acces permanent la informații privilegiate)
                     
                     
                        
                           Numărul național de identificare (dacă există un astfel de număr)
                     
                     
                        
                           Data nașterii
                        
                     
                     
                        
                           Adresa personală completă
                        
                        (numele străzii; numărul străzii; orașul; codul poștal; țara) (În cazul în care sunt disponibile la momentul primirii cererii din partea autorității competente)
                     
                     
                        
                           Numerele de telefon personale
                        
                        (numerele de telefon de la domiciliu și numerele de telefon mobil personale)
                     
                  
                        [Text]
                     
                     
                        [Text]
                     
                     
                        [Text]
                     
                     
                        [Numere (fără spațiu)]
                     
                     
                        [Adresa emitentului sau a persoanei care acționează în numele sau în contul său]
                     
                     
                        [Text care descrie rolul, funcția și motivul înscrierii pe această listă]
                     
                     
                        [aaaa-ll-zz, hh:mm UTC]
                     
                     
                        [Număr și/sau text]
                     
                     
                        aaaa-ll-zz pentru data nașterii]
                     
                     
                        [Text]
                     
                     
                        [Numere (fără spațiu)]
                     
                  
      
      
         
            ANEXA II
            
               Formatul cerut pentru lista datelor cu caracter personal ale persoanelor care au acces regulat la informații privilegiate menționată la articolul 2 alineatul (1)
            
            
               Data și ora creării listei persoanelor care au acces la informații privilegiate: [
               aaaa-ll-zz, hh:mm UTC (ora universală coordonată)]
            
               Data și ora (la care s-a efectuat ultima actualizare): [
               aaaa-ll-zz, hh:mm UTC (ora universală coordonată)]
            
            
               Data transmiterii către autoritatea competentă: [
               aaaa-ll-zz;]
            
                        
                           Prenumele persoanei care are acces la informații privilegiate
                     
                     
                        
                           Numele de familie al(e) persoanei care are acces la informații privilegiate
                     
                     
                        
                           Numele de familie la naștere al(e) persoanei care are acces la informații privilegiate (dacă este diferit)
                     
                     
                        
                           Numărul (numerele) de telefon profesional(e) (linia telefonică directă și numărul de telefon mobil)
                     
                     
                        
                           Numele și adresa societății
                        
                     
                     
                        
                           Funcția și motivul accesului la informații privilegiate
                        
                     
                     
                        
                           Obținut
                        
                        (data și ora la care persoana care are acces la informații privilegiate a obținut acces regulat la respectivele informații)
                     
                     
                        
                           Sistat
                        
                        (data și ora de la care persoana care are acces la informații privilegiate nu a mai avut acces regulat la respectivele informații)
                     
                     
                        
                           Numărul național de identificare (dacă există un astfel de număr) sau, în caz contrar, data nașterii
                        
                     
                     
                        
                           Adresa personală completă
                        
                        (numele străzii; numărul străzii; orașul; codul poștal; țara) (În cazul în care sunt disponibile la momentul primirii cererii din partea autorității competente)
                     
                     
                        
                           Numerele de telefon personale
                        
                        (numerele de telefon de la domiciliu și numerele de telefon mobil personale)
                        (În cazul în care sunt disponibile la momentul primirii cererii din partea autorității competente)
                     
                  
                        [Text]
                     
                     
                        [Text]
                     
                     
                        [Text]
                     
                     
                        [Numere (fără spațiu)]
                     
                     
                        [Adresa emitentului]
                     
                     
                        [Text care descrie rolul, funcția și motivul înscrierii pe această listă a persoanelor care au acces la informații privilegiate/]
                     
                     
                        [aaaa-ll-zz, hh:mm UTC]
                     
                     
                        [aaaa-ll-zz, hh:mm UTC]
                     
                     
                        [Număr și/sau text sau aaaa-ll-zz pentru data nașterii]
                     
                     
                        [Text]
                     
                     
                        [Numere (fără spațiu)]
                     
                  
      
      
         
            ANEXA III
            MODELUL 1
            
               Formatul cerut pentru listele persoanelor care au acces la informații privilegiate menționate la articolul 2 alineatul (2) primul paragraf
            
            
               Descrierea sursei informațiilor privilegiate specifice:
            
            
               Data și ora creării prezentei secțiuni (și anume, momentul în care au fost identificate informațiile privilegiate specifice): [aaaa-ll-zz, hh:mm UTC (ora universală coordonată)]
            
               Data și ora (la care s-a efectuat ultima actualizare): [
               aaaa-ll-zz, hh:mm UTC (ora universală coordonată)]
            
            
               Data transmiterii către autoritatea competentă: [aaaa-ll-zz]
            
                        
                           Prenumele persoanei care are acces la informații privilegiate
                     
                     
                        
                           Numele de familie al(e) persoanei care are acces la informații privilegiate
                     
                     
                         
                     
                     
                        
                           Numărul (numerele) de telefon profesional(e)
                        
                        (linia telefonică directă și numărul de telefon mobil)
                     
                     
                        
                           Funcția sau motivul accesului la informații privilegiate
                        
                     
                     
                        
                           Obținut
                        
                        (data și ora la care persoana care are acces la informații privilegiate a obținut acces la respectivele informații)
                     
                     
                        
                           Sistat
                        
                        (data și ora de la care persoana care are acces la informații privilegiate nu a mai avut acces la respectivele informații)
                     
                     
                        
                           Număr național de identificare
                        
                        (dacă există un astfel de număr)
                        Sau, în caz contrar, data nașterii
                        
                     
                  
                        [Text]
                     
                     
                        [Text]
                     
                     
                         
                     
                     
                        [Numere (fără spațiu)]
                     
                     
                        [Text care descrie rolul, funcția și/sau motivul înscrierii pe această listă]
                     
                     
                        [aaaa-ll-zz, hh:mm UTC]
                     
                     
                        [aaaa-ll-zz, hh:mm UTC]
                     
                     
                        [Număr și/sau text sau aaaa-ll-zz pentru precizarea datei nașterii]
                     
                  MODELUL 2
            
               Formatul cerut pentru secțiunea consacrată accesului permanent din cadrul listelor persoanelor care au acces la informații privilegiate menționate la articolul 2 alineatul (2) al doilea paragraf
            
            
               Data și ora creării prezentei secțiuni: [
               aaaa-ll-zz, hh:mm UTC (ora universală coordonată)]
            
               Data și ora (la care s-a efectuat ultima actualizare): [
               aaaa-ll-zz, hh:mm UTC (ora universală coordonată)]
            
            
               Data transmiterii către autoritatea competentă: [
               aaaa-ll-zz;]
            
                        
                           Prenumele persoanei care are acces la informații privilegiate
                     
                     
                        
                           Numele de familie al(e) persoanei care are acces la informații privilegiate
                     
                     
                        
                           Numărul (numerele) de telefon profesional(e) (linia telefonică directă și numărul de telefon mobil)
                     
                     
                        
                           Numele și adresa societății
                        
                     
                     
                        
                           Funcția și motivul accesului la informații privilegiate
                        
                     
                     
                        
                           Inclus
                        
                        (data și ora la care persoana care are acces la informații privilegiate a fost inclusă în secțiunea privind persoanele care au acces permanent la informații privilegiate)
                     
                     
                        
                           Număr național de identificare
                        
                        (dacă există un astfel de număr)
                        sau, în absența acestuia, data nașterii
                        
                     
                  
                        [Text]
                     
                     
                        [Text]
                     
                     
                        [Numere (fără spațiu)]
                     
                     
                        [Adresa emitentului sau a persoanei care acționează în numele sau în contul său]
                     
                     
                        [Text care descrie rolul, funcția și motivul înscrierii pe această listă]
                     
                     
                        [aaaa-ll-zz, hh:mm UTC]
                     
                     
                        [Număr și/sau aaaa-ll-zz pentru data nașterii]